სს „ ლიბერთი ბანკი“ აცხადებს ტენდერს **სარეკლამო SMS შეტყობინების გაგზავნის მომსახურების შესყიდვაზე.**

**ტენდერის პირობები:**

* საშუალო ყოველთვიურად გასაგზავნი SMS შეტყობინების რაოდენობაა 15 მილიონი SMS (საშუალო ყოველკვარტალური რაოდენობა- 45 მილიონი SMS);
* ადგილობრივი ოპერატორების მიმართულებით SMS შეტყობინებების გაგზავნა - სარეკლამო SMS მომსახურება, რომელიც გულისხმობს დამკვეთის მიერ შემსრულებლისთვის ელ.ფოსტის მისამართზე მიწოდებული მოკლე ტექსტური შეტყობინების დაგზავნას შემსრულებლის არსებულ ბაზაზე;
* SMS Off-ის ფუნქცია ყველა ოპერატორთან:
არსებულ ბაზაზე SMS შეტყობინების გაგზავნის შემთხვევაში, გაგზავნილ შეტყობინებაში მითითებული უნდა იყოს სარეკლამო შეტყობინების მიღებაზე უარის თქმის მექანიზმი-მოკლე ნომერი, რომელიც შეტყობინების მიმღებს აძლევს შესაძლებლობას უარი თქვას სარეკლამო შეტყობინებების მათ შემდგომ მიღებაზე;
* ე.წ. „შავი სიის ბაზის“ მიწოდება მოთხოვნის შესაბამისად:
მიაწოდოს იმ ნომრების ჩამონათვალი, რომლებმაც ერთხელ უკვე განაცხადეს უარი დამკვეთისაგან SMS-ების მიღებაზე (ე.წ. “შავი სიის ბაზა”), ასეთის არსებობისა და შესაბამისი ბაზის ქონის შემთხვევაში;
* SMS შეტყობინებების გამგზავნი სერვერი უნდა იყოს მაღალი წარმადობის და შესაძლებლობა უნდა ჰქონდეს წამში გააგზავნოს 300 - 400 SMS შეტყობინება;
* მოთხოვნის შესაბამისად, ადრესატთა მახასიათებლების გათვალისწინებით (ასაკი, სქესი, უბნები/ადგილმდებარეობა) უნდა მოხდეს შეტყობინებების გაგზავნა. ამასთან, ადრესატის მახასიათებლებთან მიმართებით დასაშვებია მცირე ცდომილება, თუმცა არ უნდა აღემატებოდეს შეტყობინება მიღებულ ადრესატთა 3%-ს;
* ფასები შემოთავაზებული უნდა იყოს ერთეულის მიხედვით, შესაძლებელია რაოდენობების მიხედვით ტარიფების დაყოფა;
* მომსახურების ვადის ხანგრძლივობა განისაზღვრება ხელშეკრულების გაფორმებიდან 1 (ერთი) კალენდარული წლის ვადით.

**პრეტენდენტის მიერ წარმოსადგენი დოკუმენტ(ებ)ი**

* კომპანიის მიმოხილვა:
* საქმიანობის მოკლე აღწერილობა, კლიენტების სია, რეკომენდაციები;
* განიხილება კომპანიები, რომლებიც მინიმუმ 2 (ორი) წელიწადია დაფუძნებული;
* ინფორმაცია დამფუძნებლ(ებ)ის და მფლობელ(ებ)ის შესახებ;
* კომპანიის სერტიფიკატები (ასეთის არსებობის შემთხვევაში);
* სატენდერო წინადადება ფასების ცხრილის **(დანართი #1**) მიხედვით;
* ინფორმაცია წარსულში ანალოგიური გამოცდილების შესახებ;
* ცნობა საგადასახადოდან დავალიანების არ არსებობის შესახებ;
* რეკვიზიტები;
* საკონტაქტო პირის (პროექტის მენეჯერის) მონაცემები.

ბანკის მხრიდან კომპანიასთან ურთიერთობის გაგრძელებაზე გადაწყვეტილების მიღების შემდეგ, მხარეებს შორის გაფორმდება ხელშეკრულება **დანართი #2**-ის შესაბამისად.

დაინტერესების შემთხვევაში, გთხოვთ არაუგვიანეს **2023 წლის 18 სექტემბრისა** წარმოადგინოთ შემოთავაზება შემდეგ ელ. მისამართზე: tendercommittee@lb.ge;

ამავე მეილიდან, ბანკის მხრიდან მოხდება პრეტენდენტისგან სატენდერო წინადადების მიღების დადასტურება.

სხვა შემთხვევაში, გთხოვთ დაგვიკავშირდეთ განცხადებაში მითითებულ საკონტაქტო ნომერზე: სატენდერო კომისიის აპარატი, შესყიდვების მენეჯერი შორენა თავაძე, ელ.ფოსტა: Shorena.tavadze@lb.ge; მობ: 595 901 200.